**Orientering fra ungdomsudvalg for sæson 2017/2018.**

Sidste sæson sluttede af med klubmesterskab - 16 spillere, 29 kampe og afsluttende fællesspisning med forældre. Præmier til alle.

Trænerstaben i denne sæson har bestået af Per Marboe på mandagstræningen 16.30 - 18 og onsdagstræningen 16 – 17 sammen med hjælpetræner Natasja Marboe.

3. år med opdelt træning for de øvede om mandagen og for alle om onsdagen. 1 times træning om ugen er dog fortsat ikke meget at tilbyde, men desværre var der ikke opbakning i bestyrelsen til at tilbyde og investere i mere. I dag har vi 25 indmeldte fra U9-U15.

I denne sæson sendte vi som tidligere et specifikt brev til de indmeldte spillere i sæsonen 2016/2017.

Det har været en rolig sæson. Der har kun været 1 arrangement i netværket med en begynderholdturnering i Osted i oktober. I november var vi igen i Sakskøbing på en vellykket træningslejr med 14 spillere og 4 voksne. I efteråret havde vi igen lejet boldkanonen af 3 omgange og vi slutter af med 2 omgange her i marts/april. Enkelte spillere har deltaget i stævner på eget initiativ og vi havde en klubtur m/træner og 7 spillere til et begynderstævne her i marts og slutter af med en tur m/træner til DGI påskestævne den 2. april, hvor flere vil prøve sig af i en pointgivende turnering.

Sæsonen slutter af med klubmesterskab den 7. april og årets højdepunkt Natminton den 20. april.

Derefter takker Natasja og jeg af, da vi begge har valgt at stoppe. Derudover skal klubben ud at finde en træner til onsdagstræningen, da Per ønsker kun at fortsætte med de øvede om mandagen.

Jeg håber det lykkes at finde en ny ungdomsformand som ønsker at gå ind i bestyrelsen eller at bestyrelsen finder en løsning intern så ungdommen kan køre videre. Det er en stabil ungdomsafd. Som jeg giver videre.

Ved min side har jeg i år haft Per og Natasja som har hjulpet til med at uddele og indsamle indmeldelsesblanketter. En stor hjælp fra dem som jeg gerne her vil takke for.

Jeg vil godt benytte lejligheden til at sige tak til trænerne for det gode arbejde, der er blevet og stadig bliver udført.

Også en tak til Støtteforeningen for deres økonomiske hjælp som er en nødvendighed for at udvikle og tiltrække nye spillere.

06.03.2018

Dorthe Marboe

Ungdomsformand